钦定古今图书集成/理学汇编/字学典/第152卷 > 《高濂遵生八笺》 > 《造捶白纸法》
## 钦定古今图书集成/理学汇编/字学典/第152卷 > 《高濂遵生八笺》 > 《造捶白纸法》

法“取黄葵花根捣汁，每水一大碗，入汁一二匙搅匀，
用此令纸不粘而滑也。如根汁用多，则反粘不妙。用
纸十幅，将上一幅刷湿，又加干纸十幅，累至百幅。无
碍纸厚，以七八张相隔，薄则多用不妨。用厚版石压
纸，过一宿揭起，俱润透矣。湿则晾干，否则平铺石上，
用打纸锤敲千馀下，揭开晾十分干，再叠压一宿，又”
捶千馀捶，令发光，与蜡笺相似，方妙。余尝制之甚佳，
但“跋涉耳。”